biswa921/hiwiki-latest-pages-articles-raw huggingface dataset:
स्वीकृत भुगतान मूल्य

thumb|360px|ऑस्ट्रेलिया के मेलबॉर्न शहर में भूमि की नीलामी। सभी उपस्थित ग्राहक भूमि खरीदना चाहते हैं, लेकिन वह इसकी अलग-अलग कीमत देने को तैयार हैं। किसी भी माल या सेवा के बाज़ार में अलग-अलग उपभोक्ता का स्वीकृत भुगतान मूल्य अलग होता है।
स्वीकृत भुगतान मूल्य (willingness to pay) किसी उपभोक्ता के लिए वह अधिकतम कीमत (मूल्य) होती है जिसपर या जिस से नीचे वह किसी माल या सेवा को खरीदने के लिए तैयार होता है। किसी भी चीज़ के लिए अलग-अलग उपभोक्ता के लिए यह स्वीकृत भुगतान मूल्य एक-दूसरे से भिन्न हो सकती है। किसी माल या सेवा की बाज़ार में माँग (demand) समझने के लिए भिन्न उपभोगताओं के समूहों में स्वीकृत भुगतान मूल्यों को समझना आवश्यक होता है वरना विक्रेता उस चीज़ की कीमत गलत निर्धारित करने की गलती कर सकता है।Varian, Hal R. (1992), Microeconomic Analysis, Vol. 3. New York: W.W. Norton.Anderson, James C., Dipak Jain, and Pradeep K. Chintagunta (1993), "Understanding Customer Value in Business Markets: Methods of Customer Value Assessment," Journal of Business-to-Business Marketing, 1 (1), 3–30.Breidert Christoph, Hahsler, Michael, and Reutterer (2006), "A Review of Methods for Measuring Willingness-to-Pay", Innovative Marketing, 2(4), 8–32.[1]

 उपभोक्ता अधिशेष 
अगर किसी उपभोक्ता को कोई चीज़ अपने स्वीकृत भुगतान मूल्य से कम मूल्य पर मिल जाती है तो उस अंतर को उपभोक्ता अधिशेष (consumer surplus) कहा जाता है।

 उदाहरण 
उदाहरण के लिए मान लीजिए कि: 
 अशोक बाज़ार दो स्वेटर खरीदने जाता है। वह प्रत्येक स्वेटर खरीदने के लिए अधिक-से-अधिक ₹400 देने को तैयार है, यानि उसका स्वीकृत भुगतान मूल्य ₹400 है।
 अशोक को मनचाहे स्वेटर ₹250 के दाम पर मिल जाते हैं, यानि अपने स्वीकृत भुगतान मूल्य से ₹400 - ₹250 = ₹150 कम। कुल मिलाकर उसने अपने दोनों स्वेटरों की खरीद में ₹300 बचाए, यानि उसका उपभोक्ता अधिशेष ₹300 है।
 उसी दिन सुशीला भी बाज़ार में तीन स्वेटर खरीदने जाती है, और उसका स्वीकृत भुगतान मूल्य ₹200 है। लेकिन बाज़ार में स्वेटर ₹250 से कम में उपलब्ध ही नहीं हैं। वह स्वेटर खरीदे बिना ही घर लौट आती है।
 उसी दिन एक तीसरी ग्राहक, रीता, भी बाज़ार में पाँच स्वेटर खरीदने जाती है, और उसका स्वीकृत भुगतान मूल्य ₹450 है। उसे स्वेटर ₹250 की कीमत पर खरीदने का मौका मिलता है और वह अपने मनचाहे पाँच स्वेटर इसी दाम पर खरीद लेती है। यानि हर स्वेटर पर उसे ₹200 बचाने का और पाँचों स्वेटरों पर उसे ₹1000 बचाने का अवसर मिल जाता है। रीता का उपभोक्ता अधिशेष ₹1000 है।
 अगर उस दिन बाज़ार में केवल यही तीन ग्राहक स्वेटर खरीदने आए थे, तो उस बाज़ार में उस दिन के लिए कुल उपभोक्ता अधिशेष ₹300 + ₹1000 = ₹1300 है।

 इन्हें भी देखें 
 माँग (अर्थशास्त्र)
 स्वीकृत प्राप्त मूल्य
 आर्थिक अधिशेष
 आर्थिक संतुलन

 सन्दर्भ 

श्रेणी:मूल्य निर्धारण
श्रेणी:सूक्ष्म अर्थशास्त्र
श्रेणी:व्यापारिक अर्थशास्त्र
भीठामोड़

भीठामोड़ जिसे श्रीखंडी भिट्ठा (Shrikhandi Bhittha) भी कहा जाता है, भारत के बिहार राज्य के सीतामढ़ी ज़िले में स्थित एक गाँव है।"Bihar Tourism: Retrospect and Prospect ," Udai Prakash Sinha and Swargesh Kumar, Concept Publishing Company, 2012, ISBN 9788180697999"Revenue Administration in India: A Case Study of Bihar," G. P. Singh, Mittal Publications, 1993, ISBN 9788170993810 यह भारत व नेपाल की अंतर्राष्ट्रीय सीमा पर स्थित एक भारतीय चौराहा व अंतर्राष्ट्रीय नाका है।  इसके बीचों बीच रत्नावती (रातो) नदी गुजरती है। यह गांव अपने जिला मुख्यालय सीतामढ़ी से लगभग 30 किमी की दूरी पर अवस्थित है। यह ग्राम श्रीखंडी भिट्ठा पूर्वी ग्राम पंचायत के अन्तर्गत आता है।

 भाषा 
यहाँ की प्रमुख भाषा मैथिली और हिन्दी है।

 यातायात और संचार सुविधाएं 
बिहार के सीतामढ़ी, मुजफ्फरपुर, पटना, मधुबनी और दरभंगा समेत क्षेत्र के अन्य हिस्सों के लिए यहां से दैनिक बस सेवाएं उपलब्ध है। दिल्ली और जयपुर जैसे महानगरों के लिए भी यहां से बस सेवा उपलब्ध है। 

यह जनकपुरधाम जाने का प्रवेश द्वार है। यहां से जनकपुरधाम मात्र 23 किमी की दूरी पर स्थित है। जनकपुर - अयोध्या बस सेवा यही से होकर गुजरती है।

राष्ट्रीय राजमार्ग संख्या 227 (पहले एनएच 104) जो यहां पर भारत नेपाल सीमा के समानान्तर होकर गुजरती है।

यहां से नजदीकी नेपाली एयरपोर्ट जनकपुर धाम में स्थित है,जो कि 18 किमी की दूरी पर स्थित है। वही भारत में स्थित सबसे नजदीकी एयरपोर्ट दरभंगा हवाई अड्डा है, जिसकी दूरी भिट्ठामोड़ से 76 किमी की है।

 पर्व- त्यौहार 
यहां कई सारे पर्व त्यौहार मनाए जाते हैं, जिसमें गणतंत्र दिवस, स्वतंत्रता दिवस, दिवाली, होली, दुर्गा पूजा, छठ महापर्व, मकर संक्रान्ति, ईद उल फितर इत्यादि मनाएं जाते हैं।

 इन्हें भी देखें 
 सुरसंड
 सीतामढ़ी ज़िला

 सन्दर्भ 

श्रेणी:सीतामढ़ी जिला
श्रेणी:बिहार के गाँव
श्रेणी:सीतामढ़ी ज़िले के गाँव
श्रेणी:भारत-नेपाल सीमा
लेगा सियाका

लेगा सियाका (जन्म 21 दिसंबर 1992) पापुआ न्यू गिनी के एक क्रिकेट खिलाड़ी है।

 संदर्भ 

 बाहरी कड़ियाँ 
 

श्रेणी:जीवित लोग
श्रेणी:1992 में जन्मे लोग
श्रेणी:पापुआ न्यू गिनी के क्रिकेट खिलाड़ी
श्रेणी:दाहिने हाथ के बल्लेबाज़
गौतमी कपूर

गौतमी कपूर (जन्म: गौतमी गाडगिल ; 21 जून 1974) एक भारतीय टेलीविजन और फिल्म अभिनेत्री और मॉडल हैं। Gautami Kapoor, Siddharth Shukla and other TV actors look forward to a 'family Diwali' this year - DNA India वह स्टार प्लस पर कौन है दिल में जया की भूमिका निभाने के लिए जानी जाती हैं। उन्होंने सोनी टीवी पर टीवी नाटक घर एक मंदिर और हाल ही में परवरिश - सीज़न 2  Ulka Gupta and Gautami Kapoor to make a comeback - DNA India Tellychakkar interviews Gautami Kapoor on her return to small screen में मुख्य भूमिका निभाते हुए लोकप्रियता हासिल की। उन्होंने कई मराठी फिल्मों में भी काम किया है।

 व्यक्तिगत जीवन 
thumb|250px|पति राम कपूर के साथ
गौतमी कपूर की शादी उनके घर एक मंदिर के कोस्टार और अभिनेता राम कपूर से २००३ में हुई थी। वे टीवी शो घर एक मंदिर के सेट पर मिले और 2003 में वैलेंटाइन डे पर शादी के बंधन में बंधने से पहले कुछ समय के लिए डेट किया। उनके दो बच्चे हैं, बेटी सिया और बेटा अक्स। 

 टेलीविज़न 
सालशीर्षक1997-1999शटरडे सस्पेंश1998फैमिली नंबर 12000–2002घर एक मंदिर2002धड़कनकहता है दिल2003–2004लिपस्टिक2007–2008क्योंकि सास भी कभी बहू थी colspan="1" rowspan="2" |2013
|क़ुबूल हैखेलती है जिंदगी आंख मिचोली2015तेरे शहर मेंपरवरिश २2020स्पेशल ऑप्स

फिल्में
सालशीर्षकभूमिका1999बिंधास्तमयूरी2003कुछ ना कहोटोनी2006फना (फिल्म)रुबीना 'रूबी'2012स्टूडेंट ऑफ द ईयरगायत्री नंदा2014शादी के साइड इफेक्ट्सआंचल2014लेकर हम दीवाना दिलविवाह सलाहकार

सन्दर्भ

बाहरी कड़ियाँ

श्रेणी:1974 में जन्मे लोग
श्रेणी:जीवित लोग
श्रेणी:भारतीय टेलीविज़न अभिनेत्री
श्रेणी:भारतीय फ़िल्म अभिनेत्री
श्रेणी:महाराष्ट्र के लोग
क़ुल शरीफ मस्जिद

कुल शरीफ मस्जिद (तातार:Кол Шәриф мәчете) (रूसी:Мечеть Кул-Шариф)  रूस देश के शहर काज़ान में स्थित है। महान मध्ययुगीन मस्जिदों में से एक है । जो 16 वीं शताब्दी की मशहुर मस्जिद है, कुल शरीफ मस्जिद में दो मंजिलें हैं। एक मंजिल नमाज के लिए और दूसरी मंजिल इस्लामी संग्रहालय को आवंटित की ग़ई है। इसके निर्माण के समय प्रतिष्ठित था। रूस में सबसे बड़ी मस्जिदों में से एक है और यूरोप में इस्तानबुल के बाहर। 
 
thumb|कुल शरीफ मस्जिद
मस्जिद का निर्माण 1996 में 16 वीं शताब्दी के मध्य वोल्गा क्षेत्र के धार्मिक शिक्षा और विकास के केंद्र, कज़ान खानटे की राजधानी की पौराणिक बहु-मीनार मस्जिद के पुनर्निर्माण के रूप में शुरू हुआ।  इवान द टेरिबल द्वारा कज़ान के तूफान के दौरान अक्टूबर 1552 में ऐतिहासिक मस्जिद को ध्वस्त कर दिया गया था।  पुनर्निर्माण मस्जिद का नाम सैय्यद कुल शरीफ के अंतिम इमाम के नाम पर रखा गया है, जो कज़ान रक्षा के नेताओं में से एक है।

मस्जिद कज़ान क्रेमलिन के पश्चिमी भाग में, अपने स्वयं के वर्ग-यार्ड के केंद्र में स्थित है।  मस्जिद परिसर मुख्य बहुमंजिला इमारत की एक संरचना है, जिसमें दो आधे मंडप हैं, जो एक ही शैली में निष्पादित किए गए हैं और एक अलग दो मंजिला प्रशासनिक-आर्थिक-अग्नि मंडप है।  शहर के निर्माण को महत्व देने और शहर को देखने वाले क्रेमलिन के पैनोरमा को समृद्ध बनाने के लिए मस्जिद के परिसर और क्षेत्र को स्थानिक रूप से पर्यावरण (क्रेमलिन के पूर्व-पश्चिमी मुखौटे की दीवार और क्रेमलिन की दक्षिणी-पश्चिमी दीवार) से जोड़ा गया है।

मस्जिद का इंटीरियर डेढ़ हजार लोगों के लिए डिज़ाइन किया गया है और इसके सामने वाले वर्ग में एक और दस हजार को समायोजित कर सकता है।

इतिहास
मूल रूप से, मस्जिद का निर्माण 16 वीं शताब्दी में कज़ान क्रेमलिन में हुआ था।  इसका नाम कुल शरीफ के नाम पर रखा गया, जो एक धार्मिक विद्वान थे जिन्होंने वहां सेवा की थी।  1552 में रूसी सेनाओं से कज़ान का बचाव करते हुए कुल शरीफ अपने कई छात्रों के साथ मर गये थे। ऐसा माना जाता है कि इस इमारत में मीनारें हैं, दोनों कपोल और तंबू के रूप में हैं।  इसका डिजाइन वोल्गा बुल्गारिया के लिए पारंपरिक था, हालांकि शुरुआती पुनर्जागरण और उस्मानिया वास्तुकला के तत्वों का भी इस्तेमाल किया गया है। 1552 में, कज़ान की घेराबंदी के दौरान इसे इवान द टेरिबल ने नष्ट कर दिया था।  

thumb|मस्जिद मोज़ाइक, आभूषण, सुलेख और अन्य के माध्यम से कई विवरण प्रदर्शित करती है। 
सऊदी अरब, और संयुक्त अरब अमीरात जैसे देशों ने कुल शरीफ मस्जिद के पुनर्निर्माण के लिए स्थापित कोष में कई देशों ने योगदान दिया।  आजकल मस्जिद मुख्य रूप से इस्लाम के संग्रहालय के रूप में कार्य करती है।  एक ही समय में प्रमुख मुस्लिम समारोहों के दौरान हजारों लोग प्रार्थना करने के लिए वहां इकट्ठा होते हैं।

कुल शरीफ परिसर को कज़ान के वास्तुशिल्प परिदृश्य की एक महत्वपूर्ण आधारशिला माना गया।  मुख्य मस्जिद भवन के अलावा इसमें एक पुस्तकालय, प्रकाशन गृह और इमाम का कार्यालय शामिल है। 
बाहरी कड़ियां

सन्दर्भ
 
श्रेणी:मस्जिद
श्रेणी:मस्जिदें
बरनार्ड (फिल्म)

बरनार्ड 2006 की एक अमेरिकी एनीमेटेड फिल्म है।

 सन्दर्भ 

बाहरी कड़ियाँ
 
 
 
 
 
 

श्रेणी:2006 की फ़िल्में
श्रेणी:अंग्रेज़ी फ़िल्में
श्रेणी:एनिमेशन
बैक ऑन द बरनार्ड

बैक ऑन द बरनार्डएक अमेरिकी कंप्यूटर-एनिमेटेड टेलीविजन श्रृंखला है, जो इसी नाम की फिल्म पर आधारित है। निकलोडियन पर यह श्रृंखला 29 सितंबर, 2007 से 18 सितंबर, 2010 तक प्रसारित हुई।

बाहरी कड़ियाँ
 
 

श्रेणी:टेलिविज़न
मृतभार घाटा

thumb|330px|आर्थिक संतुलन में हस्तक्षेप से मृतभार घाटा उत्पन्न होता है, जिस से समाज को हानि पहुँचती है। इस चित्र में सरकार द्वारा बाज़ार में किसी माल या सेवा पर मूल्य छत लगाने से उत्पन्न मृतभार घाटा देखा जा सकता है।
मृतभार घाटा (Deadweight loss) आर्थिक दक्षता में हुआ वह घाटा है जो किसी माल या सेवा के बाज़ार में सर्वोत्तम मात्रा का उत्पादन व उपभोग न होने से उत्पन्न होता है। यह बाज़ार में आर्थिक संतुलन में हस्तक्षेप करने से होता है। यह हस्तक्षेप सरकारी नियमन या दबाव, एकाधिकार या अन्य किसी कृत्रिम कारण के रूप में हो सकता है।Varian, Hal R. (1992), Microeconomic Analysis, Vol. 3. New York: W.W. Norton.Anderson, James C., Dipak Jain, and Pradeep K. Chintagunta (1993), "Understanding Customer Value in Business Markets: Methods of Customer Value Assessment," Journal of Business-to-Business Marketing, 1 (1), 3–30.Breidert Christoph, Hahsler, Michael, and Reutterer (2006), "A Review of Methods for Measuring Willingness-to-Pay", Innovative Marketing, 2(4), 8–32.[1]

 उदाहरण और दुषप्रभाव 
मान लीजिए कि एक बाज़ार में दीवार में लगाने वाली कीलें बिक रही हैं और उत्पादकों की आपूर्ति और उपभोक्ताओं की माँग में आर्थिक संतुलन से इस मुक्त बाज़ार में कीलों की कीमत ₹2 उभर कर आती है। इसी दाम पर कीले बिक रहीं है। इस कीमत पर अलग-अलग उत्पादक को अपने अलग-अलग उत्पादक अधिशेष (supplier surplus) और अलग-अलग उपभोक्ता अधिशेष (consumer surplus) मिल रहें हैं, जिनका कुल जोड़ बाज़ार का आर्थिक अधिशेष है।

अब सरकर में निर्णय होता है कि ग्राहकों को फायदा पहुँचाने के लिए कीलों की कीमत पर एक मूल्य छत लगाई जाएगी और कीलों की कीमत अधिक-से-अधिक ₹1 हो सकती है। यह कई उत्पादकों के स्वीकृत प्राप्त मूल्य (वह कम-से-कम कीमत जिसपर उत्पादक बेच सकता है) से कम होगा। इस कारणवश कई उत्पादक समय के साथ-साथ बाज़ार से निकल जाएँगे और बाज़ार में उपल्ब्ध कीलों की कीमत घट जाएगी। अब एक नया संतुलन उभरेगा जो पहले से हीन होगा, जिसकी कीमत सरकार द्वारा निर्धारित ₹1 होगी, लेकिन किलों की मात्रा पहले से कम होगी। इस नए संतुलन में कई उपभोक्ता जिनकों पहले कीलें मिलती थीं, अब नहीं मिलेंगी। उनका कहना होगा कि "बाज़ार में किलें पहले से सस्ती हैं, लेकिन अक्सर मिलती ही नहीं।" कीलों में अभाव अर्थव्यवस्था आरम्भ होगी। आर्थिक अधिशेष का जो भी अंश खोया जाएगा वही मृतभार घाटा है। ध्यान दें कि यह अर्थव्यास्था में सिकुड़न है, मसलन जिन लोगों को पहले अधिक कीलें बनाने के लिए नौकरियाँ मिलनी थी, उनका रोज़गार अब अर्थव्यवस्था से समाप्त हो चुका है।

यह भी ध्यान दें कि ऐसे भी उपभोक्ता होंगे जो ₹2 देने को तैयार है (जो पहले भी दे रहे थे)। उनमें से कुछ अब उत्पादकों को भ्रष्ट करना चाहेंगे और आग्रह करेंगे कि उत्पादक बाज़ार में बेचने से पहले ही कीले छुपा लें और उनसे छुपकर ₹2 ले लें ताकि वे आश्वस्त रूप से कीले खरीद सकें। इस से एक काला बाज़ार जन्मेगा। इसी प्रकार से जब सरकार आर्थिक व्यवस्था में अधिक हस्तक्षेप करती है, तो समाज में एक अपराधिक और भ्रष्ट संस्कृति पनपने लगती है। सरकार में जब आर्थशास्त्र से अपरिचित अफसर अपनी ओर से समाजिक भलाई करने के लिए आर्थिक संतुलन में हस्तक्षेप करते हैं तो अनपेक्षित परिणाम मिलते हैं और  अभाव, बेरोज़गारी व भ्रष्टाचार तीनों बढ़ते हैं।

 इन्हें भी देखें 
 आर्थिक संतुलन
 आर्थिक दक्षता
 आर्थिक अधिशेष
 माँग (अर्थशास्त्र)
 आपूर्ति (अर्थशास्त्र)

 सन्दर्भ 

श्रेणी:अपूर्ण स्पर्धा
श्रेणी:मूल्य नियंत्रण
श्रेणी:दुर्लभता
श्रेणी:कल्याण अर्थशास्त्र
जांगिड़

जांगिड़ भारत में एक ब्राम्हण जाती है। यह ब्रह्माऋषि अंगिरा की संतान हैं। हरियाणा, राजस्थान और पंजाब राज्यों में उनकी उल्लेखनीय उपस्थिति है और उनका पारम्परिक व्यवसाय तक्षणकला, विशेषकर काष्ठोत्कीर्णन और असबाब निर्माण है। आज, जांगिड़ को आमतौर पर पेंटिंग  और सजावटी मूर्तियों जैसे धार्मिक मूर्तियों के लिए सीट या रथ बनाने के लिए जाना जाता है।

 संदर्भ 

श्रेणी:जाति
रोडसाइड रोमियो

रोडसाइड रोमियो एक 2008 की 3 डी भारतीय-अमेरिकी कंप्यूटर एनिमेटेड रोमांटिक कॉमेडी फिल्म है, जिसे जुगल हंसराज ने अपने निर्देशन में निर्देशित और निर्देशित किया है।

सन्दर्भ

बाहरी कड़ियाँ
 
 
 
 
 

श्रेणी:2008 की फ़िल्में
श्रेणी:भारतीय फ़िल्में
श्रेणी:अमेरिकी फ़िल्में
श्रेणी:अंग्रेज़ी फ़िल्में
श्रेणी:एनीमेटेड फ़िल्में
अबू ताहिर अल-जनाबी

अबू ताहिर सुलैमान अल-जनाबी (अरबी: ابو هاهر سلیمان الجن romابي, रोमित: अबू तहीर सुलयामन अल-जन्नबी) एक ईरानी  सरदारों और बहरीन (पूर्वी अरब) में क़रामिता समुदाय के मुखिया था। उन्होंने 930 में मक्का के विनाश का नेतृत्व किया।

अबू साद अल-जन्नबी का एक छोटा बेटा, जो कि कुरमाटियन राज्य का संस्थापक है, अबू ताहिर अपने बड़े भाई अबू-कासिम सैद को बाहर करने के बाद 923 में राज्य का नेता बन गया। [2] उन्होंने तुरंत एक विस्तारवादी चरण शुरू किया, उस वर्ष बसरा पर छापा मारा। उन्होंने 927 में कूफ़ा में छापा मारा, इस प्रक्रिया में एक अब्बासिद सेना को हराया, और 928 में अब्बासिद की राजधानी बगदाद को धमकी दी कि जब वह शहर में प्रवेश प्राप्त नहीं कर सकता, तो इराक के बहुत से लोगों को गोली मार देगा। [3]

930 में, उन्होंने कुरमातियों के सबसे कुख्यात हमले का नेतृत्व किया जब उन्होंने मक्का पर कब्जा कर लिया और इस्लाम के सबसे पवित्र स्थलों का अपमान किया। शुरू में शहर में प्रवेश पाने में असमर्थ, अबू ताहिर ने सभी मुसलमानों को शहर में प्रवेश करने का अधिकार दिया और अपनी शपथ दिलाई कि वह शांति से आए। एक बार शहर की दीवारों के अंदर कुरमातियन सेना ने तीर्थयात्रियों के नरसंहार के बारे में सेट किया, उन्हें कुरान के छंदों के साथ ताना मार दिया क्योंकि उन्होंने ऐसा किया था। [४] तीर्थयात्रियों के शवों को गलियों में सड़ने के लिए छोड़ दिया गया था।

मक्का पर आक्रमण

930 में, अबू ताहिर ने कुरमातियों के सबसे कुख्यात हमले का नेतृत्व किया जब उन्होंने मक्का पर कब्जा कर लिया और इस्लाम के सबसे पवित्र स्थलों का अपमान किया। शुरू में शहर में प्रवेश पाने में असमर्थ, उसने सभी मुसलमानों को शहर में प्रवेश करने का अधिकार दिया और अपनी शपथ दी कि वह शांति से आए। एक बार शहर की दीवारों के भीतर कुरमाटियन सेना ने तीर्थयात्रियों का नरसंहार करने, उनके घोड़ों को मस्जिद अल-हरम में सवारी करने और प्रार्थना करने वाले तीर्थयात्रियों को चार्ज करने के बारे में निर्धारित किया। तीर्थयात्रियों को मारने के दौरान, वह उन्हें कुरान के छंदों के साथ ताना मार रहा था, जैसा कि उन्होंने ऐसा किया था, [4] और कविता के छंद: "मैं भगवान के द्वारा हूं, और भगवान मैं हूं ... वह सृजन करता है, और मैं उन्हें नष्ट कर देता हूं"।

शिआ क़रामतान आक्रमणकारियों ने काबा पे एक क्रूर हमले और रक्तपात के बाद, काबे में स्थित काले पत्थर को चुरा कर अल-अहसा ले जाय गया था, जिसे अब्बासियों द्वारा ९५२ में वापस लाया गया। मक्का पर हुए हमले ने सुन्नी दुनिया के साथ करमातियों के टूटने का प्रतीक बनाया; ऐसा माना जाता है कि इसका उद्देश्य उस महदी की उपस्थिति का संकेत देना था जो दुनिया के अंतिम चक्र के बारे में बताएगी और इस्लाम के युग को समाप्त करेगी।

अंतिम वर्ष और मृत्यु
अबू ताहिर ने करमाटियन राज्य की बागडोर फिर से शुरू की और फिर से अरब पार करने वाले तीर्थयात्रियों पर हमले शुरू कर दिए। अब्बासिड्स और फैटीमिड्स द्वारा ब्लैक स्टोन को वापस करने के लिए मनाने के प्रयासों को अस्वीकार कर दिया गया था।

38 वर्ष की आयु के आसपास 944 में उनकी मृत्यु हो गई, और उनके तीन जीवित पुत्रों और भतीजों द्वारा सफल हो गए।

यह भी देखें
 काबा
 मक्का की घेराबंदी (683)
 हज्रे अस्वद
 मस्जिद अल-हरम
 २०१५ हज भगदड़

सन्दर्भ

श्रेणी:इस्लाम
श्रेणी:इस्लाम का इतिहास
अकबर अली (अंपायर)

अकबर अली (जन्म 20 मार्च 1973) एक इमरती क्रिकेट अंपायर हैं।
वह 16 फरवरी 2016 को आयरलैंड और संयुक्त अरब अमीरात के बीच अपने पहले ट्वेंटी 20 अंतर्राष्ट्रीय (टी20आई) मैच में खड़े हुए थे।
अक्टूबर 2016 में उन्हें 2016 के आईसीसी विश्व क्रिकेट लीग डिवीजन चार टूर्नामेंट में मैचों में खड़े होने वाले आठ अंपायरों में से एक के रूप में चुना गया था। वह 22 जनवरी 2017 को स्कॉटलैंड और हांगकांग के बीच अपने पहले एक दिवसीय अंतर्राष्ट्रीय (वनडे) मैच में खड़े हुए थे।

संदर्भ

बाहरी कड़ियाँ
 

श्रेणी:1973 में जन्मे लोग
श्रेणी:जीवित लोग
श्रेणी:इमरती एक दिवसीय अंतर्राष्ट्रीय क्रिकेट अंपायर
श्रेणी:इमरती ट्वेंटी-20 अंतरराष्ट्रीय क्रिकेट अंपायर
कर बचाव

thumb|250px|ब्रिटेन में अमीर लोगों पर अधिक कर लगाने के लिए उसे उनके धरों की खिड़कियों की संख्या पर आधारित कर दिया गया। कर बचाव के लिए अमीर लोगों ने अपनी कुछ खिड़कियों को दीवार से बंद करना आरम्भ कर दिया। यह घर सन् 1830 के काल में बना था।
थराधिक रूप से छुपाना, कर बचाव की श्रेणी में नहीं आता है। कई सरकारें किसी आर्थिक क्षेत्र में विकास के लिए निवेश लाने के लिए अक्सर कर बचाव की विधियाँ जानबूझ कर स्थापित करती हैं। उदाहरण के लिए कई सरकारें समाज में शिक्षा का स्तर बढ़ाने के लिए स्कूल, कॉलेज और अन्य प्रशिक्षण संस्थाओं को चलाने से कमाई गई आय को कर छूट देते हैं। इस से कई लोग अन्य व्यापार में पैसा लगाने की बजाए नए शिक्षण संस्थान खोलने की ओर आकर्षित होते हैं।Dyreng, Scott D.; Hanlon, Michelle; Maydew, Edward L. (2008). "Long‐Run Corporate Tax Avoidance". The Accounting Review. 83: 61–82. CiteSeerX 10.1.1.638.2292. doi:10.2308/accr.2008.83.1.61.

 इन्हें भी देखें 
 कर चोरी
 कर छूट
 कर

 संदर्भ 

*
श्रेणी:कर-सम्बन्धी शब्द
श्रेणी:नैतिक विवादास्पद व्यापारिक व्यवहार
अंकुर पारे

डॉ. अंकुर पारे (जन्म 20 दिसंबर 1984) एक भारतीय समाजशास्त्री, शिक्षाविद और परोपकारी है| उन्हें अपने काम के लिए कई पुरस्कार मिले हैं| उन्हें भारत सरकार द्वारा इंदिरा गांधी राष्ट्रीय सेवा योजना पुरस्कार और मध्यप्रदेश सरकार द्वारा मध्यप्रदेश राज्य स्तर राष्ट्रीय सेवा योजना पुरस्कार से सम्मानित किया गया है।

 जीवनवृत्त  
डॉ. अंकुर का जन्म 20 दिसंबर 1984 को मध्य प्रदेश के गाँव दुलिया, हरदा (म.प्र) में एक ब्राह्मण परिवार में हुआ था। उनके माता-पिता उच्च शिक्षित नहीं हैं। वह ऐसे माहौल में पले-बढ़े जहां पर्याप्त संसाधन नहीं थे और शिक्षा का कोई महत्त्व नहीं था। उनकी प्रारंभिक स्कूली शिक्षा गाँव के स्कूल में ही हुई थी| उन्होंने बरकतुल्लाह विश्वविद्यालय भोपाल से स्नातक की पढ़ाई की और एलएलबी किया। उन्होंने मास्टर डिग्री (समाजशास्त्र), यूजीसी-नेट (समाजशास्त्र), एम.फिल (समाजशास्त्र) से किया और फिर पीएचडी की उपाधि प्राप्त की। डॉ. पारे भारत सरकार के मानव संसाधन एवं विकास मंत्रालय के आईसीएसएसआर में पोस्ट डॉक्टरल रिसर्च फैलो थे। उन्होंने बरकतुल्लाह विश्वविद्यालय भोपाल से शिक्षाविद और समाजशास्त्री डॉ. आशा सिंह के मार्गदर्शन में डॉक्टरेट पूरा किया। उन्होंने कंप्यूटर एप्लीकेशन में पोस्ट ग्रेजुएट डिप्लोमा किया है एवं पोस्ट ग्रेजुएट डिप्लोमा इन योग साइंस भी किया है।

 कैरियर  
समाजशास्त्री और सामाजिक कार्यकर्ता के अलावा, डॉ. अंकुर पारे एक लेखक भी हैं। उन्होंने कई सामाजिक कारणों और समाज में मौजूद विकृतियों के बारे में जागरूकता पैदा करने के लिए कई लेख लिखे हैं। उनकी पुस्तक "विस्थापित परिवारों का समाजशास्त्रीय अध्ययन" में  विस्थापित परिवारों की समस्याओं, खाद्य सुरक्षा, सामाजिक संगठन और सांस्कृतिक प्रणाली का वर्णन  है।

 पुरस्कार  
 भारत सरकार द्वारा इंदिरा गाँधी राष्ट्रीय सेवा योजना पुरस्कार प्राप्त किया |
 मध्यप्रदेश सरकार द्वारा मध्यप्रदेश राज्य स्तर राष्ट्रीय सेवा पुरस्कार योजना से सम्मानित किया गया।

सन्दर्भ

बाहरी कडियां
 अधिकारिक जालस्थल 

श्रेणी:1984 में जन्मे लोग
श्रेणी:भारतीय समाजशास्त्री
श्रेणी:जीवित लोग
जगन नाथ विश्वविद्यालय, जयपुर

जगन नाथ विश्वविद्यालय, जयपुर, गांव रामपुरा, तहसील चाकसू, जयपुर (राजस्थान) एक सह-शिक्षा, आवासीय, निजी विश्वविद्यालय में 2008 में स्थापित किया गया है राजस्थान ।  प्रोफेसर एचएल वर्मा विश्वविद्यालय के कुलपति हैं।   विश्वविद्यालय का मुख्य परिसर ग्रामीण बेल्ट में स्थित है।

जगन्नाथ गुप्ता मेमोरियल एजुकेशन सोसाइटी द्वारा 1993 में स्थापित एक गैर-लाभकारी संगठन, जगन्नाथ गुप्ता मेमोरियल एजुकेशन सोसाइटी द्वारा स्थापित और प्रचारित किया गया है। सोसाइटी की स्थापना स्वर्गीय श्री की स्मृति में की गई थी। जगन्नाथ गुप्ता, एक उद्योगपति, शिक्षाविद, दूरदर्शी और समाज सुधारक। पहला शैक्षणिक संस्थान, जगन इंस्टीट्यूट ऑफ मैनेजमेंट स्टडीज, 1993 में स्थापित किया गया था। तब से, सोसाइटी ने धीरे-धीरे जगन्नाथ इंटरनेशनल मैनेजमेंट स्कूल, वसंत कुंज, जगन नाथ यूनिवर्सिटी, एनसीआर और जगन्नाथ यूनिवर्सिटी, जयपुर जैसे विभिन्न शैक्षणिक संस्थानों की स्थापना की। विश्वविद्यालय ने छात्रों में उद्यमिता की भावना को बढ़ावा देने के लिए एक संस्थागत ऊष्मायन केंद्र की स्थापना की है। जगन्नाथ विश्वविद्यालय, SWAYAM का एक भारतीय व्यापक ऑनलाइन पाठ्यक्रम (MOOC) मंच का स्थानीय अध्याय भी है। SWAYAM डिजिटल इंडिया के लिए भारत सरकार के तत्कालीन मानव संसाधन विकास मंत्रालय (MHRD) (अब शिक्षा मंत्रालय) द्वारा शुरू की गई एक पहल है। यूजीसी ने अनुपालन प्रस्तुत करने के बाद विश्वविद्यालय को मंजूरी दे दी है। 

 कार्यक्रमों 
विश्वविद्यालय अंडर-ग्रेजुएट, डिप्लोमा, पोस्ट-ग्रेजुएट प्रदान करता है, और डॉक्टरल कार्यक्रम विभिन्न धाराओं जैसे इंजीनियरिंग, प्रबंधन, कानून, वास्तुकला और योजना, फार्मेसी, शिक्षा, बुनियादी विज्ञान, फिजियोथेरेपी, कंप्यूटर अनुप्रयोगों और वाणिज्य में प्रदान किए जाते हैं।

 प्रत्यायन 
जगन नाथ विश्वविद्यालय एक पूर्ण विकसित विश्वविद्यालय है और राजस्थान निजी विश्वविद्यालय अधिनियम, 2008 के तहत स्थापित किया गया है।

 यह सभी देखें 

 प्रदर्शन और दृश्य कला के राज्य विश्वविद्यालय
 स्टेट इंस्टीट्यूट ऑफ फिल्म एंड टेलीविजन

 संदर्भ 

 संदर्भ 

 बाहरी कड़ियाँ 

 
श्रेणी:विकिडेटा पर अनुपलब्ध निर्देशांक
भारत के गैर-सरकारी संगठनों की सूची

यह भारत में काम करने वाले या भारतीय प्रवासियों के साथ जुड़े उल्लेखनीय धर्मार्थ परियोजनाओं और गैर-सरकारी संगठनों (एनजीओ) की एक सूची है।

+भारत की अशासकीय संस्थाएँनामवेबसाइटCategoryस्थापना की तिथिमुख्यालयसंस्थापकमानवाधिकार एक्शन फोरम https://hraf.co.inमानवाधिकार हनन के खिलाफ2020नई दिल्लीएडवोकेट शुभम द्विवेदी अखिल भारतीय विद्यार्थी परिषदमुम्बईबलराज मधोकअक्षय पात्र फाउण्डेशनबंगलुरुअभयचरणारविंद भक्तिवेदांत स्वामी प्रभुपादButterflies Indiaनई दिल्लीरीता पणिकरCentre for Public Interest LitigationChild In Need InstituteKolkataSamir ChaudhuriChild Rights and You (CRY)मुम्बईरिप्पन कपूरचाइल्डलाइन इंडियामुम्बईJeroo BillimoriaDeepalayaदिल्लीEvangelistic Association of the EastकेरलEVidyalokaBangaloreGiveIndiaBangaloreGoonjनई दिल्लीअंशु गुप्ताHelpAge Indiaनई दिल्लीHOPE (Hold On Pain Ends) Charitable Trust Urban Development
 Health2014KeralaMahesh Parameswaran NairKathaचेन्नईगीता धर्मराजनLepraयूनाइटेड किंगडमLeonard RogersMaherपुणेLucy Kurienशाहरुख़ ख़ानमुम्बईशाहरुख़ ख़ानMITRAमुम्बईB.G. DeshmukhMOHAN Foundationचेन्नईसुनिल श्रॉफNarayan Seva Sansthanउदयपुरकैलाश जी अग्रवाल 'मानव'Pathway Indiaमुम्बईए डी एस एन प्रसादPrathamमुम्बईPrayasदिल्लीAmod Kanthप्रेरणामुम्बईProject Nanhi Kaliमुम्बईआनन्द महिन्द्राSalaam Baalak Trustदिल्लीप्रवीन नायरSERUDSआन्ध्र प्रदेशमल्लिकार्जुन गोर्लासेवा मंदिरराजस्थानमोहन सिंह मेहताश्री रामसेवा मण्डलीबंगलौरTulirचेन्नईविद्या रेड्डीवृक्षित फाउण्डॅशन पर्यावरण
 शिक्षा2019दिल्लीशंकर सिंहयुवा अनस्टॉपेबल2005गुजरातअमिताभ शाहयूथ अगेंस्ट इंजस्टिस फाउंडेशन२०१९हिसारपीयूष मोंगा

 इन्हें भी देखें 

 भारत में गैर-सरकारी संगठन
 गैर लाभकारी संगठन
 भारत में थिंक टैंकों की सूची
श्रेणी:ग़ैर-सरकारी संगठन
श्रेणी:भारत में स्थित संगठन
सिग्नल (सॉफ्टवेयर)

सिग्नल एक क्रॉस-प्लेटफ़ॉर्म एन्क्रिप्टेड मैसेजिंग सेवा है जिसे सिग्नल फाउंडेशन और सिग्नल मैसेंजर एलएलसी द्वारा विकसित किया गया है। यह एक-से-एक और समूह संदेश भेजने के लिए इंटरनेट का उपयोग करता है, जिसमें फ़ाइलें, वॉइस नोट्स, चित्र और वीडियो शामिल हो सकते हैं।
इसका उपयोग एक व्यक्ति से तथा संगठन में वॉयस और वीडियो कॉल करने के लिए भी किया जा सकता है और इसका एंड्रॉइड संस्करण वैकल्पिक रूप से एसएमएस ऐप के रूप में भी कार्य कर सकता है।

सिग्नल मानक सेलुलर टेलीफोन नंबरों का उपयोग करता है पहचानकर्ता के रूप में और अंत-से-अंत एन्क्रिप्शन के साथ अन्य सिग्नल उपयोगकर्ताओं के लिए सभी संचार सुरक्षित करता है। ऐप्लिकेशन में ऐसी क्रियाविधि  शामिल हैं जिनके द्वारा उपयोगकर्ता अपने संपर्कों की पहचान और डाटा चैनल की अखंडता को स्वतंत्र रूप से सत्यापित कर सकते हैं।

इतिहास
अंत-से-अंत एन्क्रिप्टेड मैसेजिंग सर्विस सिग्नल 2014 में लॉन्च किया गया था, और 2019 और 2020 में अधिक व्यापक रूप से उपयोग किया गया है। सिग्नल की वृद्धि अक्सर "अवधियों के दौरान निर्णय की जाती है, जिसमें सामाजिक या राजनीतिक उत्थान के क्षणों को प्रश्नांकित या पूर्ववत किया जाता है"।  हालाँकि, सिग्नल की जड़ें 2010 की शुरुआत में पहले से एन्क्रिप्टेड वॉयस और टेक्स्ट ऐप्स के रूप में जाती हैं।

 बाहरी कड़ियाँ 

 
श्रेणी:सुरक्षित संचार
श्रेणी:मेसेजिंग ऐप
श्रेणी:एण्डरॉइड
श्रेणी:एंडरॉइड
श्रेणी:एप्पल
बृहत्त्रयी

वृहत्त्रयी से तात्पर्य आयुर्वेद के तीन महान ग्रंथों के समूह से है। ये तीन ग्रंथ हैं-

 चरकसंहिता
 सुश्रुतसंहिता
 अष्टांगहृदयम (वाग्भटकृत)

किन्तु संस्कृत काव्य में बृहत्त्रयी से तात्पर्य किरातार्जुनीयम्, शिशुपालवध एवं नैषधीयचरित से है, और आज के समय मे यही अर्थ प्रसिद्धि पाए हुए है।

 इन्हें भी देखें
बृहतत्रयी (संस्कृत महाकाव्य) - बृहत्त्रयी के अन्तर्गत तीन महाकाव्य आते हैं - "किरातार्जुनीय", "शिशुपालवध" और "नैषधीयचरित"।

 बाहरी कड़ियाँ 
 Gerrit Jan Meulenbeld|G. J. Meulenbeld, A History of Indian Medical Literature, Groningen, 1999—2002.

श्रेणी:आयुर्वेद
श्रेणी:संस्कृत ग्रन्थ

{संस्कृत वृहत् गद्य त्रय ग्रंथ)
(वासवदत्ता कादंबरी और दशकुमारचरित)
शरद केलकर

शरद केलकर (जन्म 7 जनवरी 1975) एक भारतीय अभिनेता हैं, जो मुख्य रूप से हिंदी फिल्मों, मराठी फिल्मों और टेलीविजन धारावाहिकों में दिखाई देते हैं। उन्होंने अतीत में एक फिटनेस ट्रेनर के रूप में भी काम किया है। केलकर ने बॉलीवुड, मराठी चलचित्र, टॉलीवुड, कॉलीवुड उद्योगों सहित टेलीविजन श्रृंखला, वेब सीरीज और भारतीय सिनेमा में अभिनय किया है।

प्रारंभिक जीवन और शिक्षा

केलकर मूल रूप से मध्य प्रदेश, ग्वालियर शहर से है। उन्होंने ग्वालियर के प्रेस्टीज इंस्टीट्यूट ऑफ मैनेजमेंट से मार्केटिंग में एमबीए किया है।

व्यक्तिगत जीवन

केलकर ने 3 जून 2005 को अपने सह-कलाकार कीर्ति गायकवाड़ केलकर से शादी की। वे दोनों नच बलिए 2 में भाग ले चुके हैं।

सन्दर्भ

श्रेणी:जीवित लोग
श्रेणी:भारतीय अभिनेता
श्रेणी:ग्वालियर के लोग
रमाप्रसाद चन्द

रमाप्रसाद चंद (15 अगस्त 1873 - 28 मई 1942) बंगाल के एक भारतीय मानवविज्ञानी, इतिहासकार और पुरातत्वविद थे। वे दक्षिण एशिया में अपने क्षेत्र में अग्रणी थे। वरेन्द्र अनुसन्धान संग्रहालय उनकी स्थायी विरासत है जिसे उन्होंने राजशाही (वर्तमान बांग्लादेश में स्थित) में स्थापित किया, जो बंगाल के इतिहास पर शोध के लिए एक प्रमुख संस्थान है। सन् 1920- 1921 तक वे कलकत्ता विश्वविद्यालय में मानव विज्ञान विभाग के प्रथम प्रमुख थे। वह एक पेशेवर पुरातत्वविद् भी थे और भारतीय पुरातत्व सर्वेक्षण में काम करते थे। चंदा भारतीय मानवविज्ञान संस्थान के संस्थापकों में से एक थे और 1938-1942 के दौरान इसके अध्यक्ष थे। उन्होंने 1934 में लंदन में आयोजित मानव विज्ञान की पहली अंतर्राष्ट्रीय कांग्रेस में भारत का प्रतिनिधित्व किया। उन्होंने प्राचीन भारतीय साहित्य का उपयोग करके भारतीय आबादी के दैहिक चरित्रों (sematic character) पर मूल शोध किया था और भारतीय जातियों पर एच एच रिसली (भारत का पहला जनगणना आयुक्त) के सिद्धान्त को चुनौती दी थी। https://www.academia.edu/42225080/Obituary_of_Ramaprasad_Chanda_in_the_Journal_of_the_Indian_Anthropological_Institute.1938_Vol.I_nos.1_and_2_pp.i-iii

 प्रकाशन 

 गौदरजमाला, राजशाही: वीरेंद्र रिसर्च सोसाइटी (1912)
 इंडो आर्यन रेस, राजशाही: वरेंद्र रिसर्च सोसाइटी (1916)
 राजा राममोहन राय के जीवन से संबंधित पत्र और दस्तावेज

 संदर्भ 

  

इन्हें भी देखें
 शरत्कुमार राय
 अक्षयकुमार मैत्रेय

श्रेणी:१९४२ में निधन
श्रेणी:1873 में जन्मे लोग
श्रेणी:Category:भारतीय इतिहासकार
एलिजा मायरी

एलिजा मायरी एक दृश्य कलाकार हैं, जो शिकागो में रहती हैं।
मायरी विभिन्न प्रकार की मीडिया में काम करती हैं, जिनमें मूर्तिकला, भागीदारी की स्थापना कला, सार्वजनिक कला और प्रिंटमेकिंग शामिल हैं।

प्रारंभिक जीवन और शिक्षा
मायरी के पिता पत्थर की चिनाई करते हैं। 
मायरी ने नॉर्थवेस्टर्न यूनिवर्सिटी से एमएफए और विलियम्स कॉलेज से बीए किया।
मायरी स्कोहेगन स्कूल और व्हिटनी इंडिपेंडेंट स्टडी प्रोग्राम में एक प्रतिभागी थे।

कला कैरियर
मायरी ने ब्लैक आर्टिस्ट्स रिट्रीट (2013-2016) की सह-स्थापना की और एक प्रयास किया, जो पारंपरिक कला संस्थानों के बाहर काले दृश्य कलाकारों के एक अंतर समूह को इकट्ठा करता था।
2016 की सर्दियों में, मायरी को मैकडॉवेल फैलोशिप से सम्मानित किया गया।
2017/2018 में, मायरी ने सांता फे कला संस्थान में समान न्याय निवास/फैलोशिप का आयोजन किया।
मायरी ब्लैक लंच टेबल में विकी प्रोजेक्ट मैनेजर है।

शिक्षण
मायरी ने शिकागो और विलियम्स कॉलेज के कला संस्थान के स्कूल में पढ़ाया है।

चयनित प्रदर्शनियां

 डेविडसन समकालीन, न्यूयॉर्क (2010)
 हाइड पार्क आर्ट्स सेंटर, शिकागो (2010)
 समकालीन कला का नया संग्रहालय, न्यूयॉर्क (2011)
 समकालीन कला का संग्रहालय शिकागो, शिकागो (2012)
 रूट्स एंड कल्चर, शिकागो (2014)
 शेन कैंपबेल, शिकागो (2016)
 वोक्स पोपुली, फिलाडेल्फिया (2016)

 पुरस्कार 

 लेरॉय नीमन और जेनेट बायरन नीमन अर्टाडिया अवार्डी - शिकागो, 2020

संदर्भ

 बाहरी कड़ियाँ 
 लैब्रिश, और अन्य शब्द - एलिजा मैरी के साथ साक्षात्कार - न्यूफ़ाउंड प्रकाशक - ऑस्टिन, TX

श्रेणी:1981 में जन्मे लोग
श्रेणी:जीवित लोग
श्रेणी:विकिपीडिया के लोग
श्रेणी:अफ्रीकी-अमेरिकी कलाकार
श्रेणी:अमेरिकी महिला कलाकार
1एलआईबी1आरइएफ

thumb|अभियान से संबंधित बिल जैसा हो मीम
#1Lib1Ref एक विकिपीडिया अभियान है जो पृथ्वी पर प्रत्येक लाइब्रेरियन को ऑनलाइन विश्वकोश परियोजना में भाग लेने के लिए आमंत्रित करता है। इस अभियान का मुख्य उद्देश्य लेखों में सन्दर्भ जोड़कर सुधार करना है।

पहला #1Lib1Ref अभियान जनवरी 2016 में विकिपीडिया की स्थापना की 15 वीं वर्षगांठ के अवसर पर आयोजित किया गया था। एक लाइब्रेरियन, एक संदर्भ के आधार पर, आयोजकों ने अनुमान लगाया कि यदि ग्रह पर प्रत्येक लाइब्रेरियन ने एक संदर्भ को जोड़ने में 15 मिनट बिताए, तो संयुक्त प्रयास से अंग्रेजी विकिपीडिया के 350,000 [संदर्भ की जरूरत] नोटिस को खत्म कर देगा।
उद्घाटन अभियान में सप्ताह भर चलने वाला कार्यक्रम 15 से 23 जनवरी 2016 तक चला, और विभिन्न सोशल मीडिया प्लेटफॉर्म पर हैशटैग #1Lib1Ref कार्यरत था।

पहले अभियान के परिणाम
उद्घाटन अभियान 879 पृष्ठों पर 1,232 संशोधनों के साथ समाप्त हुआ, 9 भाषाओं में 327 उपयोगकर्ताओं द्वारा, संपादित सारांश में हैशटैग #1lib1ref का उपयोग करके;  ये संख्या संभावित रूप से समग्र प्रभाव को कम करती है, क्योंकि कई प्रतिभागी संपादित सारांश में हैशटैग का उपयोग नहीं कर रहे थे। ट्विटर पर #1lib1ref हैशटैग का उपयोग 1,100 से अधिक पोस्ट्स पर 630 से अधिक उपयोगकर्ताओं द्वारा किया गया था।

पुनरावर्ती ईवेंट
इस अभियान को विकिपीडिया के जन्मदिन के एक वार्षिक उत्सव के रूप में पुनर्जीवित किया गया है,
बाद के वर्षों में तीन-सप्ताह के कार्यक्रम में विस्तार किया गया है। 1Lib1Ref अभियान विकिपीडिया के सुधार में लाइब्रेरियन को शामिल करने के लिए विकिमीडिया फ़ाउंडेशन की ग्लैम आउटरीच रणनीति का हिस्सा है।

संदर्भ

 बाहरी कड़ियाँ 
  (मेटा विकी पर)
 विकिमीडिया संपादित सारांश हैशटैग खोज: 1lib1ref

श्रेणी:विकिपीडिया का इतिहास
मोटर वाहन अधिनियम

मोटर वाहन अधिनियम (Motor Vehicle Act) भारत की संसद द्वारा पारित का एक अधिनियम है जो सड़क परिवहन वाहनों के सभी पहलुओं को नियंत्रित करता है। अधिनियम में ड्राइवर / कंडक्टरों के लाइसेंस, मोटर वाहनों के पंजीकरण, परमिट के माध्यम से मोटर वाहनों पर नियंत्रण, राज्य परिवहन उपक्रमों से संबंधित विशेष प्रावधान, यातायात विनियमन, बीमा, देयता, अपराध और दंड, आदि के बारे में विधायी प्रावधान दिए गए हैं। अधिनियम के विधायी प्रावधानों का प्रयोग करने के लिए, भारत सरकार ने केंद्रीय मोटर वाहन नियम 1989 बनाया। 

 संदर्भ 

बाहरी कड़ियाँ
केन्द्रीय मोटर वहन अधिनियम
 20 भाषाओं में उपलब्ध होगा केंद्रीय मोटर वाहन अधिनियम 

श्रेणी:भारत में सड़क यातायात
श्रेणी:भारतीय कानून
यक्षिणी

अंगूठाकार| भूतेश्वर की यक्षिणियाँ, मथुरा, दूसरी शताब्दी ई.पू.
यक्षिणी (या यक्षी ;    या यक्खी ) हिंदू, बौद्ध और जैन धार्मिक पुराणों में वर्णित एक वर्ग है जो देवों (देवताओं), असुरों (राक्षसों), और गन्धर्वों या अप्सराओं से अलग हैं। यक्षिणी और यक्ष, भारत के सदियों पुराने पवित्र पेड़ों से जुड़े कई अपसामान्य प्राणियों में से एक हैं।

अच्छी तरह से व्यवहार करने वाली और सौम्य यक्षिणियों की पूजा भी की जाती है। वे कुबेर की द्वारपालिकाओं के रूप में चित्रित हैं। लोककथाओं में कुछ बदनाम यक्षिणियाँ भी हैं जो  मनुष्य को शाप दे सकतीं हैं। 

अशोक का वृक्ष यक्षिणी के साथ निकटता से जुड़ा हुआ है। पेड़ निचले भाग में युवा लड़की भारतीय उपमहाद्वीप पर प्रजनन क्षमता का संकेत देने वाला एक प्राचीन रूपांकन है।  भारतीय कला में आवर्ती तत्वों में से एक, जिसे अक्सर प्राचीन बौद्ध और हिंदू मंदिरों में द्वारपाल के रूप में पाया जाता है, वह एक यक्षिणी है जिसके पैर सूंड पर हैं और उसके हाथ एक स्टाइलिश फूल वाले अशोक की शाखा पकड़े हुए हैं, या कम बार, फूलों के साथ अन्य पेड़ या फल।

 बौद्ध साहित्य में यक्षिणी 
नीचे बौद्ध साहित्य में पाए जाने वाले प्रमुख यक्षिणी की एक है: 

 इन्हें भी देखें 
 यक्ष
 असुर
 भूत
 दैत्य
 दानव
 किन्नर
 नाग
 पिशाच
 प्रेत
 राक्षस
 वेताल

सन्दर्भ

बाहरी कड़ियाँ

 concept of yakshi 
 एनसाइक्लोपीडिया ब्रिटानिका — "यक्ष"
  आरबीआई मौद्रिक संग्रहालय — "यक्ष और यक्षिणी"
 प्राचीन भारत में महिला सौंदर्य के आदर्श 
 हंटिंगडन आर्काइव 

श्रेणी:भारत का लोकसाहित्य
कान्हड़देव

कान्हड़देव (शासनकाल 1296-1316 ई) भारत के [चहमान(चौहान)राजवंश] के एक राजा थे जिन्होने जवालिपुर (आज के [जालौर]) के आसपास के क्षेत्रों पर शासन किया। पहले वह अपने पिता सामन्तसिंह के साथ संयुक्त रूप से प्रशासन देखते थे और दिल्ली सल्तनत से होने वाले आक्रमणों का प्रतिकार करने में सहायता करते थे।

श्रेणी:भारत के राजा
श्रीविजय एयर उड़ान 182

श्रीविजय एयर उड़ान 182 अनुसूचित घरेलू यात्री उड़ान थी, जो कि श्रीविजय एयर द्वारा सुकानो हात्ता हवाई अड्डा इंडोनेशिया से सुपेड़ियो अंतर्राष्ट्रीय हवाई अड्डा पश्चिम कालीमंतन इंडोनेशिया तक संचालित की जाती थी। 9 जनवरी 2021 को यह प्रस्थान के चार मिनट बाद रडार से अदृष्य हो गया। अधिकारियों ने पुष्टि की कि विमान हवाई अड्डे से कुछ 19 किमी दूर जावा सागर में दुर्घटनाग्रस्त हो गया।

स्थानीय मछुआरे की सहायता से विमान की खोज तुरंत आरम्भ की गई। हालांकि कुछ मलबे, शरीर के अंग और कपड़ेें खोजे गए हैं पर पूर्ण विमान और सभी यात्रियों की शोध अभी भी जारी है।

यात्री और विमान कर्मी दल
विमान पर 62 लोग थें, जिनमें 50 यात्री थें, छह अन्य चालक दल और छह चालक दल यात्रियों के रूप में काम कर रहे थें। माना जा रहा है कि सभी इंडोनेशियाई थें। यात्रियों में इंडोनेशिया की पीपुल्स कॉन्शियस पार्टी के राजनेता मुल्लादी तमसीर भी थें। विमान लगभग 500 किलोग्राम का भाड़ा भी वहन कर रहा था।
जाँच पड़ताल
thumb|विमान के मलवों की खोजी विडियो|247x247px
इंडोनेशियाई परिवहन मंत्रालय के एक प्रवक्ता ने बताया कि उड़ान के दौरान एक असामान्यता का उल्लेख किया गया था। विमान जकार्ता के सोएकरनो-हट्टा अंतरराष्ट्रीय हवाई अड्डे से एक मानक उपकरण प्रस्थान पर रवाना हुआ। विमान को 29,000 फीट (8,800 मीटर) पर चढ़ने की मंजूरी दी गई थी। अपनी चढ़ाई के दौरान विमान अचानक उत्तर-पश्चिम की ओर चला गया। एयर कंट्रोल ने चालक दल से खराबी के बारे में पूछा पर कोई प्रतिक्रिया नहीं मिली। कुछ ही सेकंड बाद, विमान रडार से गायब हो गया और दुर्घटना का शिकार हो गया।

इंडोनेशिया के एक विमानन विशेषज्ञ ने कहा कि, विमान से प्राप्त प्रारंभिक आंकड़ों के आधार पर, फ्लाइट 182 को अचानक खराबी का सामना करना पड़ा होगा जो "इतनी तेजी से हुआ कि पायलट कुछ भी नहीं कर सके"। उन्होंने कहा कि विमान को 23 मार्च और 23 अक्टूबर 2020 के बीच श्रीविजय एयर द्वारा मरम्मत के लिए संग्रहीत किया गया था, जो अच्छे रखरखाव के इतिहास को दर्शाता है।

इंडोनेशियाई नेशनल इंस्टीट्यूट ऑफ एरोनॉटिक्स एंड स्पेस द्वारा विश्लेषण से पता चला कि दुर्घटना के दौरान खराब मौसम की स्थिति मौजूद नहीं थी। संस्थान द्वारा प्राप्त सैटेलाइट चित्रों में दुर्घटना के समय कोई असामान्य मौसम की स्थिति नहीं दिखाई पड़ी। संस्थान ने यह भी कहा कि जावा सागर के पास मेसोस्केल संवहन प्रणाली दिखाई दी थी, लेकिन जब तक फ्लाइट 182 ने उड़ान भरी, तब तक यह प्रणाली भंग हो चुकी थी। बाद में आंकड़ों से पता चला है कि एक 15 किमी (9.3 मील) ऊंचा कपासी वर्षी बादल न्यूनतम तापमान के साथ सोकेरनो-हट्टा अंतर्राष्ट्रीय हवाई अड्डे के आसपास मौजूद था, जिससे अनुमान लगाया गया कि विमान को ख़राब मौसम का सामना करना पड़ा था।

दुर्घटना के तुरंत बाद, राज्य बीमा कंपनी ने घोषणा की कि फ्लाइट 182 में सवार यात्रियों और चालक दल के सदस्यों के रिश्तेदारों को मुआवजा दिया जायेगा। मृतक के प्रत्येक परिजन को 5 करोड़ इंडोनेशियाई रुपये (3560 अमरीकी डालर) प्राप्त होंगे।
इन्हें भी देखें
एयर इंडिया एक्सप्रेस उड़ान 1344
एयर इंडिया एक्सप्रेस उड़ान ८१२

सन्दर्भ

श्रेणी:विमानन दुर्घटना
श्रेणी:इंडोनेशिया के हवाई अड्डे
श्रेणी:2021
गटिङेन विश्वविद्यालय

गटिङेन विश्वविद्यालय, जर्मनी के गोटिंगेन शहर में स्थित एक सार्वजनिक शोध विश्वविद्यालय है। इसकी स्थापना 1734 में ग्रेट ब्रिटेन के राजा और हनोवर के इलेक्टर जॉर्ज द्वितीय द्वारा हुई थी।  1737 में कक्षाएं शुरू हुईं। यह विश्वविद्यालय   प्रबुद्धता के आदर्शों को बढ़ावा देने के उद्देश्य से स्थापित किया गया था।  यह लोअर सेक्सनी राज्य का सबसे पुराना विश्वविद्यालय और छात्र नामांकन (लगभग 31,600) की दृष्टि से सबसे बड़ा विश्वविद्याल्य है।

यह जर्मनी के ऐतिहासिक और पारंपरिक संस्थानों में से एक है। कई प्रसिद्ध व्यक्ति इस विश्वविद्याल्य में अध्ययन-अध्यापन किए हैं। अक्टूबर 2020 तक, 44 नोबेल पुरस्कार विजेता, गोटिंगेन विश्वविद्यालय के पूर्व छात्र, संकाय सदस्य या शोधकर्ता के रूप में संबद्ध रहे हैं।

गौटिंगेन विश्वविद्यालय पहल जर्मन विश्वविद्यालयों की उत्कृष्टता पहल, द्वारा समर्थित था। सम्प्रति यह  यू 15 समूह नामक जर्मनी के प्रमुख अनुसन्धान विश्वविद्यालयों का सदस्य है। यह यूरोप की प्रमुख अनुसन्धान विश्वविद्यालयों के समूह  "Coimbra समूह" का भी सदस्य है। इस विश्वविद्यालय का पुस्तकालय जर्मनी के सबसे बड़े पुस्तकालयों में से एक है जिसमें ९० लाख से अधिक संचार इकाइयाँ हैं। इसका नाम "गटिङेन राज्य एवं विश्वविद्यालय पुस्तकालय" है। 

 उल्लेखनीय व्यक्ति 

 विश्वविद्यालय भवन 

 यह सभी देखें 

 गोटिंगर डिजीटलिसियरुंगज़ेंट्रम
 यूरोप में शुरुआती आधुनिक विश्वविद्यालयों की सूची
 जर्मनी में विश्वविद्यालयों की सूची
 वानिकी विश्वविद्यालयों और कॉलेजों की सूची

 संदर्भ 

 अतिरिक्त पठनीय सामग्री 

 इगर्स, जॉर्ज जी । यूनिवर्सिटी ऑफ गोटिंगेन, 1760-1800, और हिस्टोरिकल स्कॉलरशिप (काउंसिल ऑन इंटरनेशनल स्टडीज, स्टेट यूनिवर्सिटी ऑफ न्यूयॉर्क एट बफेलो, 1980) का रूपांतरण ।
 इगर्स, जॉर्ज जी। "द यूनिवर्सिटी ऑफ़ गोटिंगेन, 1760-1800, और ऐतिहासिक छात्रवृत्ति का परिवर्तन" स्टोरिया डेला स्टोरिओग्रिफ़िया (1982), अंक 2, पीपी 11-37।
 कॉन्स्टेंस रीड, हिल्बर्ट, स्प्रिंगर, 1996,  ।

 बाहरी कड़ियाँ 

 गौटिंगेन विश्वविद्यालय - होम पेज
 गौटिंगेन में शर्म आनी चाहिए , 1933 पर्स का विवरण दिया
श्रेणी:लातिनी भाषा पाठ वाले लेख
श्रेणी:जर्मनी के विश्वविद्यालय
प्रोटोनमेल

प्रोटोन मेल एक अंत-से-अंत तक एन्क्रिप्टेड ईमेल सेवा है। जिसकी स्थापना 2013 में जिनेवा, स्विट्ज़रलैंड में की गई थी।  प्रोटोनमेल, जीमेल और आउटलुक जैसे अन्य सामान्य ईमेल प्रदाताओं के विपरीत, प्रोटोन मेल सर्वर पर भेजे जाने से पहले ईमेल सामग्री और उपयोगकर्ताओं के डाटा की सुरक्षा के लिए क्लाइंट-साइड एन्क्रिप्शन का उपयोग करता है।  सेवा को वेबमेल क्लाइंट, टोर नेटवर्क या आईओएस और एंड्रॉइड ऐप के माध्यम से एक्सेस किया जा सकता है।

प्रोटोन मेल को प्रोटॉन टेक्नोलॉजीज एजी द्वारा संचालित किया जाता है, जो कि जिनेवा के कैंटन में स्थित कंपनी है। इसके सर्वर स्विट्जरलैंड के दो स्थानों पर स्थित हैं, अमेरिका और यूरोपीय संघ के अधिकार क्षेत्र के बाहर।  कंपनी प्रोटॉन वीपीएन, एक वीपीएन सेवा भी संचालित करती है। प्रोटोन मेल को क्राउडफंडिंग अभियान के माध्यम से प्रारंभिक धन प्राप्त हुआ। हालाँकि डिफ़ॉल्ट खाता सेटअप मुफ्त है, सेवा वैकल्पिक भुगतान सेवाओं द्वारा निरंतर है। जनवरी 2017 तक, प्रोटॉनमेल के 20 लाख से अधिक उपयोगकर्ता थे, और सितंबर 2018 तक 50 लाख से अधिक और 2018 के अंत तक 1 करोड़ से अधिक हो गए।

 बाहरी कड़ियाँ 

 
 Source code of ProtonMail's web client on GitHub
श्रेणी:सुरक्षित संचार
श्रेणी:इमेल
श्रेणी:सुरक्षित इमेल
श्रेणी:हिन्दी
अमिश देवगन

अमीश देवगन (जन्म १ मार्च १९८०) एक भारतीय पत्रकार और टेलीविजन समाचार एंकर हैं, जो की न्यूज़ 18 के प्रबंध संपादक हैं।  वह अपने डिबेट शो "आर पार" के लिए अच्छी तरह से जाने जाते हैं।  न्यूज़ 18 इंडिया से पहले, देवगन २०१४ से २०१५ तक ज़ी बिजनेस के संपादक और न्यूज़ एंकर थे।  इससे पहले, उन्होंने हिंदुस्तान टाइम्स में भी काम किया है। 

 सम्मान 

 २०१५ में आईएमएफ का यंग इमर्जिंग एडिटर्स अवार्ड। 

 व्यक्तिगत जीवन 
देवगन की शादी कनिका शर्मा देवगन से हुई है।  उनका एक बेटा और एक बेटी है 

 विवाद और आलोचना 

 कुर्ला मस्जिद 
देवगन के खिलाफ कई एफआईआर हुई हैं,  एक शिकायत १ मई २०२० को मुसलमानों द्वारा कुर्ला मस्जिद में नमाज की पेशकश के झूठे दावों पर दर्ज की गई थी, देवगन ने एक फर्जी वीडियो भी दिखाया जिसमें कुर्ला मस्जिद के पास लोगों के इकट्ठा होने का दावा किया गया था।   

 सूफी संत ख्वाजा मोइनुद्दीन चिश्ती की मानहानि 
उनके खिलाफ १५ जून २०२० को सूफी संत ख्वाजा मोइनुद्दीन चिश्ती (सामान्य रूप से हजरत ख्वाजा ग़रीब नवाज़ के नाम से प्रसिद्ध) को बदनाम करने के लिए कई एफआईआर हुई, देवगन ने अपने शो में सूफी संत को लूटेरा चिस्ती बताया था।   हालांकि, देवगन ने १७ जून को माफी मांगी और स्पष्ट किया कि वह ऐतिहासिक शख्स खिलजी (अलाउद्दीन खिलजी) को एक लूटेरे के रूप में संदर्भित करना चाहते थे, और भूल से उनकी जीभ फिसल गई। भारत के सर्वोच्च न्यायालय ने देवगन की याचिका को खारिज कर दिया, जिसमें उन्होंने अपने खिलाफ सभी एफआईआर को रद्द करने की मांग की थी।   

 देवगन के शो पर प्रतिबंध लगाने का अनुरोध किया 
उनके शो आर पार पर प्रतिबंध लगाने के लिए कई अनुरोध हैं।  

 वॉक ऑफ शेम 
देवगन वॉक ऑफ शेम में एक नाम था, सड़क कलाकार, टायलर द्वारा शुरू की गई एक पहल, जो उनके अनुयायियों को एक व्यक्ति को चुनने की अनुमति देती है, जिसका नाम एक सर्कल के अंदर एक पूप इमोजी के साथ लिखा गया है (नाम उन लोगों के लिए चिल्लाते हैं, जो जाने देते हैं देश नीचे)। यह अवधारणा हॉलीवुड वॉक ऑफ फेम पर आधारित है।  

 नकली पोस्टर 
देवगन के शो का एक फर्जी पोस्टर ट्विटर पर वायरल हुआ जिसमें दावा किया गया था कि मोदी, बगदादी की मौत के लिए सहायक हैं, जिसके बाद देवगन ने स्पष्ट किया कि यह पोस्टर नकली था।  

 राष्ट्रीय टेलीविजन पर दुर्व्यवहार 
राजीव त्यागी ने न्यूज़ 18 इंडिया में लाइव डिबेट पर अमीश देवगन का अपमान किया, जिसके बाद उन्हें अपने सोशल मीडिया पोस्ट पर कई अभद्र टिप्पणियों का सामना करना पड़ा।   

 संदर्भ 

 बाहरी कड़ियाँ 

 
श्रेणी:भारतीय पत्रकार
श्रेणी:1984 में जन्मे लोग
श्रेणी:जीवित लोग
श्रेणी:नई दिल्ली के लोग
भारत में वनोन्मूलन

बड़ी संख्या में पेड़ों की कटाई करना वनोन्मूलन है। कृषि प्रधान देश होने की वजह से भारत में वनोन्मूलन एक बड़ी समस्या बनती जा रही है, क्योंकि खेती के लिए, चारागाहों के लिए और चाय, कॉफी की फसलों को उगाने आदि के लिए जंगलों को काटा जा रहा है। सत्तर के दशक के प्रारम्भ में किये गये सर्वेक्षण के अनुसार भारत में केवल 22.7% वन्यावरण थे जबकि "राष्ट्रीय वन पॉलिसी" के अनुसार 33% वन्यावरण वांछित है। 

२००९ में किये गए सर्वेक्षण के अनुसार वनोन्मूलन के मामले में भारत की दसवीं रेंक है, जहां विश्व में वनोन्मूलन की दर सालाना १३.७ मिलियन हेक्टेयर थी।

 परिणाम 
वनोन्मूलन के कई दुष्परिणाम सामने आ रहे हैं। पशु पक्षियों की कई प्रजातियों के अस्तित्व तक को खतरा पैदा हो चुका है। वर्षा के प्रभावित होने से पानी की समस्या तथा वायु प्रदुषण की समस्या पैदा हो रही है।

 संदर्भ 

बाहरी कड़ियाँ
खतरे में वन 
श्रेणी:वन
श्रेणी:वानिकी
श्रेणी:वानिकी और पर्यावरण
श्रेणी:वानिकी का इतिहास
मौद्रिक प्राधिकरण

thumb|270px|बैंक ऑफ कनाडा का कार्यालय, जो कनाडा का मौद्रिक प्राधिकरण है
वित्त और अर्थशास्त्र में मौद्रिक प्राधिकरण (monetary authority) किसी देश, राज्य या अन्य क्षेत्र में वह संस्था होती है जो वहाँ की मुद्रा (करंसी) और मुद्रा आपूर्ति (करंसी सपलाई) का संचालन करती है। साधारण भाषा में इस संस्था के पास देश की मुद्रा के नोट छापनी के शक्ति होती है। आमतौर पर किसी देश में एक ही मौद्रिक प्राधिकरण स्थापित किया जाता है और उसकी ज़िम्मेदारी होती है कि मुद्रा और उसकी आपूर्ति का प्रबंधन कर मुद्रास्फीति (महंगाई), ब्याज दरों, वास्तविक सकल घरेलू उत्पाद (जीडीपी) और बेरोज़गारी दर पर नियंत्रण रखे। भारत में भारतीय रिज़र्व बैंक मौद्रिक प्राधिकरण है और देश में रुपये यही जारी करता है।

इन्हें भी देखें 
 मुद्रा (विनिमय माध्यम)
 मुद्रास्फीति
 केन्द्रीय बैंक

 सन्दर्भ 

श्रेणी:केंद्रीय बैंक
श्रेणी:मुद्रा
श्रेणी:मुद्रास्फीति
डोनाल्ड ट्रम्प का दूसरा महाभियोग

बाहरी कड़ियाँ 

      
 कांग्रेस पर 11 जनवरी, 2021 को महाभियोग का लेख प्रकाशित
श्रेणी:डोनाल्ड ट्रम्प
श्रेणी:डोनाल्ड ट्रंप
श्रेणी:संयुक्त राज्य अमेरिका
श्रेणी:महाभियोग
श्रेणी:पदच्युत
श्रेणी:राष्ट्रपति
श्रेणी:हिन्दी
गुरजोत सिंह कलेर

गुरजोत सिंह कलेर एक भारतीय पुलिस अधिकारी, लेखक और गायक हैं, जो 2018 में प्रकाशित एक बेस्ट सेलिंग पुस्तक, न्यू इंडिया - द रियलिटी रीलोडेड के लेखक हैं। वह पंजाब पुलिस में पुलिस अधीक्षक (एसपी) के रूप में सेवारत हैं और वर्तमान में, वे यूनाइटेड किंगडम में डिजिटल पुलिसिंग के क्षेत्र में 'एवन एवं समरसेट पुलिस बल' के साथ काम कर रहे हैं।

उन्होंने कई गानों के लिए आवाज दी है, जिनमे माय हीरो फ़ार्मर,दिल से सलाम, बंदेया आदि शामिल है जिसे टाइम्स म्यूजिक ने जारी किया है।

 प्रारंभिक जीवन और शिक्षा 
गुरजोत का जन्म और पालन-पोषण चंडीगढ़, भारत में हुआ। उन्होंने पंजाब विश्वविद्यालय, चंडीगढ़ से मनोविज्ञान में स्नातकोत्तर की उपाधि प्राप्त की है। इन्होने पुलिस एडमिनिस्ट्रेशन में परास्नातक भी किया हैं।

2012 में पंजाब लोक सेवा आयोग की परीक्षा उत्तीर्ण की और उन्हें उप पुलिस अधीक्षक (DSP) के रूप में नियुक्त किये गए। उन्होंने पंजाब पुलिस की खुफिया शाखा में भी कार्य किया है।
 करियर 
 संगीत 
सितंबर 2016 में, कलेर ने अपने संगीत करियर की शुरुआत माय हीरो फ़ार्मर के साथ की, जिसने भारत में किसानों की कठोर वास्तविकताओं को दर्शाया। उनके इस गाने को खूब सराहना  मिली। मार्च 2017 में माय हीरो फ़ार्मर को पीटीसी पर रिलीज़ किया गया और सिख लेंस फिल्म फेस्टिवल, कैलिफ़ोर्निया में भी प्रदर्शित किया गया था।

अगस्त 2020 में, उनका दूसरा गाना, दिल से सलाम को टाइम्स म्यूजिक द्वारा स्पीड रिकॉर्ड्स के लेबल के तहत जारी किया गया था। दिल से सलाम भारतीय सैनिकों के लिए एक श्रद्धांजलि थी, और जिसे स्वयं गुरजोत ने लिखा और गाया, जबकि संगीत जैसन थिंड ने दिया। इसके बाद टाइम्स म्यूजिक और स्पीड रिकॉर्ड्स के लेबल द्वारा, बंदेया शीर्षक से अपना एक और गाना जारी किया। सितंबर 2020 तक यूट्यूब पर इसे 3. 1 मिलियन व्यूज मिले।

प्रकाशित पुस्तकें 
इनकी पहली पुस्तक, न्यू इंडिया-द रियलिटी रीलोडेड - को सितंबर 2018 में लॉन्च किया गया था। इस पुस्तक में कलेर ने भारत के सामने आने वाली विभिन्न चिंताओं, संघर्षों और चुनौतियों पर शोध किया है और उन्हें परिप्रेक्ष्य में रखा है।  इस पुस्तक की समीक्षा विभिन्न प्रमुख लेखकों ने की है जिसमें रस्किन बॉन्ड, शोभा डे, इंडिया टुडे के राजदीप सरदेसाई  और एनडीटीवी इंडिया के रवीश कुमार शामिल हैं।

 अन्य कार्य  
मई 2019 में उन्होंने हिमालय की मचाधार श्रेणी के हुरो पर्वत पर चढ़ाई की, जो 14,500 फीट की ऊंचाई पर स्थित है।
 
जून 2020 में, कलेर ने सेंट्रल लंदन के वेस्टमिंस्टर शहर के ट्राफलगर स्क्वायर में कुछ भारतीयों के साथ एक शांतिपूर्ण मार्च किया। उन्होंने हेनरी हैवलॉक और रॉबर्ट क्लाइव की प्रतिमा हटाने की मांग की और नस्लीय भेदभाव के खिलाफ आवाज उठाई। ब्रिटेन सरकार के साथ एक याचिका भी दायर की गई थी।

उन्होंने सितंबर 2020 में कोरोना योद्धाओं को सलामी देने के लिए 15,000 फीट का स्काईडाइव किया।
 सम्मान एवं पुरस्कार 
2018 में गुरजोत सिंह कलेर को पंजाब सरकार द्वारा उनके सराहनीय सेवाओं के लिए राज्य पुलिस पुरस्कार से सम्मानित किया गया है। इसके अलावा, उन्हें नई दिल्ली में फेडरेशन ऑफ इंडियन चैम्बर्स ऑफ कॉमर्स एंड इंडस्ट्री (FICCI) द्वारा दो बार स्मार्ट पोलिसिंग अवार्ड से सम्मानित किया गया। उन्हें पंजाब पुलिस ने पुलिस महानिदेशक डिस्क्स से तीन बार सम्मानित किया गया है।
सन्दर्भ

बाहरी कड़ियाँ
  गुरजोत सिंह कलेर का इंडियन एक्सप्रेस पर इंटरव्यू
श्रेणी:भारतीय पुलिस अधिकारी
श्रेणी:भारतीय अंग्रेज़ी लेखक
श्रेणी:जीवित लोग
श्रेणी:पंजाबी लोग
श्रेणी:भारतीय लेखक
श्रेणी:भारतीय साहित्यकार
श्रेणी:भारतीय गायक
श्रेणी:पंजाब के लोग
बैंक भगदड़

thumb|upright=1.5|अप्रैल 26, 1932में न्यू यॉर्क में अमेरिकन यूनियन बैंक में भगदड़
बैंक भगदड़ (bank run) वह स्थिति होती है जब किसी बैंक के बहुत सारे ग्राहक अपना जमा करा हुआ पैसा बैंक से निकाल लेते हैं क्योंकि उन्हें बैंक के निकट भविष्य में बंद हो जाने का संकट प्रतीत होता है। अधिकांश बैंकों में जमा करी हुई पूँजी का बड़ा भाग बैंक कर्ज़ो और निवेशों में लगाता है, जिसकी कमाई से यह अपना व्यापार बढ़ाता है और अपने ग्राहकों को जमा पूँजी पर ब्याज भी देता है। इसलिए बैंक भगदड़ की स्थिति में बैंक के पास तुरंत ही सारा जमा पैसा लौटाने की क्षमता नहीं होती। इस से भी भगदड़ के दौरान ग्राहकों को लग सकता है कि वास्तव में बैंक का पैसा खत्म हो गया है, जिस से वे और भी उत्तेजित हो सकते हैं। अक्सर बैंकों में भगदड़ अफवाहों के कारण हो सकती है, हालांकि इतिहास में ऐसा भी हुआ है कि बैंकों ने निवेश ऐसी चीज़ों में करा जिनका मूल्य शून्य हो गया और यह समाचार फैलते ही भगदड़ मच गई। आधुनिक देशों के केन्द्रीय बैंक साधारण बैंकों के लिए नियम बनाते हुए यह चेष्टा करते हैं कि किसी मान्य बैंक में भगदड़ की स्थिति कभी न बने।

 इन्हें भी देखें 
 बैंक
 केन्द्रीय बैंक

 सन्दर्भ 

श्रेणी:बैंकिंग
श्रेणी:वित्तीय संकट
श्रेणी:व्यापार चक्र
बनाना रिपब्लिक

thumb|280px|मध्य अमेरिका में हौण्डुरस
केला गणतंत्र, जिसे अंग्रज़ी में मूल रूप से बनाना रिपब्लिक (banana republic) कहा जाता है, राजनैतिक रूप से अस्थिर देश होता है जिसकी अर्थव्यवस्था किसी ऐसे विशेष कृषि, खनिज या अन्य उत्पादन के निर्यात पर निर्भर हो जिसकी विश्व में भारी माँग है।

ऐसे देशों में अक्सर एक छोटा सम्भ्रांत वर्ग राजनीतिक और आर्थिक व्यवस्था पर नियंत्रण कर लेता है। वह फिर अपना कब्ज़ा बनाए रखने के लिए विदेश से हथियार खरीदता है और स्वयं को वफादार एक सेना खड़ी कर लेता है। देश की बाकी जनता को राजनीतिक अधिकारों से वंछित रखा जाता है। अक्सर यह सम्भ्रांत वर्ग विदेशी कम्पनियों से साठ-गाठ कर लेता है, जो देश के विशेष उत्पादन को कम कीमत देकर बाहरी विश्व में आपूर्ति करने पर नियंत्रण करना चाहते हैं, और सम्भ्रांत वर्ग को व्यक्तिगत पैसा देकर धनवान बना देते हैं। इस से देश से किसी मूल्यवान उत्पादन का भारी मात्रा में निर्यात होते हुए भी देश की जनता निर्धन ही रहती है। कई ऐसे देशों में यदि देश के सम्भ्रांत वर्ग से चुना गया शासक अपने देश की भलाई करने की चेष्टा में आर्थिक या राजनीतिक सुधार करने का प्रयास करता है तो यह विदेशी कम्पनियाँ अपना लाभ-स्रोत बचाने के लिए तख्ता-पलटकर शासक के शत्रुओं को सत्ता में लाने की कोशिश करती हैं।

 नामोत्पत्ति 
बीसवी शताब्दि के आरम्भिक भाग में कई अमेरिकी कम्पनियों ने मध्य अमेरिका में हौण्डुरस और उसके पड़ोसी देशों में केला उगाने के बड़े बागान चलाए, क्योंकि वहाँ की जलवायु और भूमि इसके अनुकूल थी और उस फल की संयुक्त राज्य अमेरिका और अन्य विकसित देशों में भारी माँग थी। यूनाइटिड फ्रूट कम्पनी ऐसी एक प्रमुख कम्पनी थी। इन कम्पनियों ने फिर इन देशों में भारी हस्तक्षेप करा और समय-समय पर उनमें सत्ता बदलवाई। ऐसे देशों में सामाजिक और आर्थिक पिछड़ापन और राजनीतिक उत्पीड़न सामान्य स्थिति बन गया। ऐसे देशों को सन् 1901 में अमेरिकी लेखक, ओ हेन्री, ने व्यंग्य कसते हुए इन्हें "बनाना रिपब्लिक" का ह्रासकारी नाम दिया, जिस से तात्पर्य था कि जिस देश पर फल बेचने वाले व्यापारियों ने कब्ज़ा करा हुआ हो उसका क्या अस्तित्व है।Malcolm D. MacLean (Summer 1968). "O. Henry in Honduras". American Literary Realism, 1870–1910. 1 (3): 36–46. JSTOR 27747601.

 इन्हें भी देखें 
 ह्रासकारी
 हौण्डुरस

 सन्दर्भ 

श्रेणी:ह्रासकारी
श्रेणी:राजनैतिक भ्रष्टाचार
श्रेणी:राजनीतिक शब्दावली
श्रेणी:आर्थिक विकास
श्रेणी:शक्ति अवस्था के अनुसार देश
श्रेणी:जिन्स
श्रेणी:लोकप्रिय संस्कृति में केले
द अरिस्टोकेट्स

द अरिस्टोकेट्स एक 1970 में बनी अमेरिकी एनिमेटेड फिल्म है। इसका निर्माण वॉल्ट डिज्नी एनिमेशन स्टूडियो द्वारा किया गया था।

 सन्दर्भ 

 बाहरी कड़ियाँ 

 
 
 
 
 

श्रेणी:1970 की फ़िल्में
श्रेणी:अमेरिकी फ़िल्में
श्रेणी:अंग्रेज़ी फ़िल्में
श्रेणी:एनीमेटेड फ़िल्में